Document ID: /roh_data/filtered/fineweb-2-filterrobots_roh.jsonl.gz/42257

Il chantun gestiunescha agens centers d’asil, da quels affittads e da quels externs. Unic quel da Valchava è in extern, manà da Werner Braun. Quel vegn a serrar las portas per l’entschatta october.
Tenor infurmaziuns dal cusseglier guvernativ Christian Rathgeb èn vegnids repartids damain requirents d’asil al chantun Grischun. Il chantun vul perquai diminuir pass per pass e tenor basegn ils centers d’asil. Sco emprim vegnan serrads quels externs sco quel da la «chasa Muntanella» a Valchava, suenter quels affittads e pir l’ultim ils agens.
Avant trais onns eran radund 50 requirents d’asil repartids en Val Müstair, oz abitan là mo anc 14. Il manader da la chasa Muntanella è dischillus da questa communicaziun da stuair serrar las portas. El ha investi bler temp e daners en sia chasa ed era gidà als requirents da chattar plazzas da lavur.
RR actualitad 07:00